El chaturanga xugábase nún tableru d'8x8, nel que les casielles yeren del mesmu color. Esti tableru llamábase <<ashtāpada>>. Dalgunes casielles del tableru taben marcaes, pero'l significáu d'estes  marques desconozse entá. Les marques nun tan relacionaes col chaturanga, pero facíense por tradición. Dellos hestoriadores planteguen como conxetura que l'ashtāpada utilizárase tamién pa dalgún otru xuegu de dados, nel que les marques teníen sentíu. Nun se conocen con exautitú les regles del xuegu, inda dalgunos hestoriadores del axedrez creen que yeren les mesmes o mui paecíes a les del shatranx. Esisten dubies respeutu al movimientu del elefante, el precursor del alfil nel axedrez modernu. Na lliteratura  antigua descríbense trés movimientos diferentes: